РЕПУБЛИКА СРБИЈА

НАРОДНА СКУПШТИНА

Одбор за заштиту животне средине

20 Број: 06-2/217-12

23. октобар 2012. године

Б е о г р а д

ЗАПИСНИК

ОСМЕ СЕДНИЦЕ ОДБОРА ЗА ЗАШТИТУ ЖИВОТНЕ СРЕДИНЕ,

ОДРЖАНЕ 23. ОКТОБРА 2012. ГОДИНЕ

Седница је почела у 14,10 часова.

Седницом је председавала Милица Војић Марковић, председник Одбора.

Седници су присуствовали чланови Одбора: Константин Арсеновић, Ивана Динић, Биљана Илић Стошић, Ана Новковић, Александра Томић, Иван Карић, Дејан Николић, Живојин Станковић и Гордана Чомић.

Седници Одбора присуствовали су заменици чланова Одбора: Невена Стојановић (заменик Зорана Васића), и Миле Спировски.

Седници нису присуствовали чланови Одбора: Бранислав Блажић, Јелена Мијатовић, Јудита Поповић (нити њихови заменици), Зоран Васић, Оливер Дулић и Љубан Панић.

Седници је присуствовала и народни посланик Ружица Игић.

На предлог председника Одбора, Одбор је једногласно усвојио следећи

Д н е в н и р е д :

Прва тачка дневног реда - **Договор у вези са припремама за јавно слушање на тему ''Утицај генетички модификованих организама (трансгена) на животну средину и здравље''**

Председник Одбора је обавестила Одбор да је члан Одбора Александра Томић доставила секретару Одбора предлог учесника на јавном слушању.

У дискусији су учествовали: Иван Карић, Александра Томић, Милица Војић Марковић, Гордана Чомић и Ружица Игић.

Иван Карић је изразио задовољство поводом списка учесника на јавном слушању који је предложила Александра Томић. Том приликом је напоменуо да су на списку учесника који је он доставио уз предлог за одржавање јавног слушања и они који промовишу генетски модификоване организме, зато што сматра да се морају саслушати различита мишљења.

Осим тога, Карић је предложио да се на јавно слушање позове и др Родољуб Живадиновић, председник Савеза пчеларских организација Србије.

Милица Војић Марковић је предложила да се на јавно слушање позову и др Марина Стаменковић Радак, шеф катедре за генетику и еволуцију Биолошког факултета, и др Ивана Гађански, истраживач и руководилац пројекта Развојно истраживачког центра за биоинжењеринг БиоИРЦ, Крагујевац.

Учествујући у дискусији, Гордана Чомић изразила је задовољство због организовања јавног слушања на ову тему, посебно због наглашавања термина трансген, с надом да ће јавно слушање допринети објашњењу разлике између генетски модификоване хране и трансгена, генетски модификованих организама.

Народни посланик Ружица Игић, предложила је да се на ово јавно слушање позове и др Миодраг Димитријевић, професор Пољопривредног факултета у Новом Саду.

Договорено је да се до краја ове недеље могу достављати предлози учесника на Јавном слушању секретару Одбора, при чему је председник Одбора замолила чланове Одбора да уз своје предлоге доставе и контакт адресе и телефоне, како би се олакшао поступак позивања на јавно слушање.

Седница је завршена у 14,25 часова.

СЕКРЕТАР ПРЕДСЕДНИК

Милица Башић Милица Војић Марковић